stanford-oval/wikipedia huggingface dataset:
จังหวัดศรีสะเกษ
ภูมิศาสตร์ > ภูมิประเทศ

จังหวัดศรีสะเกษนั้น ตอนใต้มีทิวเขาพนมดงรักซึ่งทอดตัวในแนวตะวันออก-ตะวันตกเป็นเส้นแบ่งเขตแดนระหว่างไทยกับกัมพูชา ยาว 127 กิโลเมตร ยอดเขาสูงสุดในจังหวัดชื่อ "พนมตาเมือน" สูง 673 เมตรจากระดับน้ำทะเลปานกลาง โดยตั้งอยู่ในเขตอำเภอกันทรลักษ์ จากเขาพนมตาเมือนนี้ พื้นที่ค่อย ๆ ลาดต่ำลงไปทางเหนือเข้าสู่ที่ราบลุ่มแม่น้ำมูล
ภูมิประเทศส่วนใหญ่ซึ่งอยู่ทางตอนกลางและตอนเหนือของจังหวัดมีลักษณะเป็นที่ราบลุ่มลอนลาด มีระดับความสูงระหว่าง 150-200 เมตรจากระดับน้ำทะเลปานกลาง มีลำน้ำหลายสายไหลผ่านพื้นที่ราบนี้ลงไปยังแม่น้ำมูล ลำน้ำสายสำคัญได้แก่ ห้วยทับทัน ห้วยสำราญ และห้วยขะยุง
เทศบาลเมืองศรีสะเกษในปัจจุบันตั้งอยู่ริมฝั่งห้วยสำราญ ห้วยน้ำคำ และห้วยขะยุง ห่างจากแม่น้ำมูลไปทางทิศใต้ประมาณ 10 กิโลเมตร และอยู่สูงจากระดับน้ำทะเลปานกลางประมาณ 126 เมตร
จังหวัดศรีสะเกษ มีแหล่งน้ำที่สำคัญและมีผลต่อกิจกรรมการเกษตร การประมง ดังนี้
แม่น้ำมูล ต้นน้ำเกิดจากเทือกเขาดงพญาเย็นในท้องที่อำเภอปักธงชัย จังหวัดนครราชสีมาไหลเข้าสู่จังหวัดศรีสะเกษ บริเวณอำเภอราษีไศล ไหลผ่านอำเภอยางชุมน้อย อำเภอเมืองศรีสะเกษ และอำเภอกันทรารมย์ แล้วไหลไปบรรจบแม่น้ำชีที่จังหวัดอุบลราชธานี เป็นระยะทางยาวประมาณ 120 กิโลเมตร พื้นที่ทางทิศเหนือของแม่น้ำมูลลักษณะเป็นที่ราบลุ่มมีสภาวะน้ำท่วมขังในฤดูฝน โดยถือเป็นแหล่งอุดมสมบูรณ์ที่สุดของจังหวัด เนื่องจากเป็นที่ราบลุ่มแม่น้ำขนาดใหญ่อันอยู่สูงจากระดับทะเลปานกลางประมาณ 115–130 เมตร
ห้วยทับทัน ไหลมาจากอำเภอบัวเชด จังหวัดสุรินทร์ เป็นเส้นแบ่งเขตระหว่างจังหวัดสุรินทร์และจังหวัดศรีสะเกษในเขตอำเภออุทุมพรพิสัย ไหลลงไปบรรจบแม่น้ำมูลบริเวณ[[อำเภอรัตนบุรี จังหวัดสุรินทร์
ห้วยสำราญ ไหลมาจากเขตอำเภอปรางค์กู่ ผ่านอำเภอเมืองศรีสะเกษ แล้วไหลลงแม่น้ำมูล ที่เขตอำเภอเมืองศรีสะเกษ
ห้วยศาลา เป็นแหล่งน้ำธรรมชาติที่ดัดแปลงทำเป็นเขื่อนเก็บน้ำที่ไหลมาจากห้วยสำราญและมีต้นน้ำจากห้วยพนมดงรัก สามารถบรรจุน้ำได้สูงสุด 52.5 ล้านลูกบาศก์เมตร มีพื้นที่ทำการชลประทาน จำนวน 20,400 ไร่ มีน้ำตลอดปี
เขื่อนราษีไศล เป็นเขื่อนคอนกรีต มีบานประตูระบายน้ำ 7 บาน กั้นแม่น้ำมูลที่บ้านห้วย-บ้านดอน ตั้งอยู่ อำเภอราษีไศล จังหวัดศรีสะเกษ เขื่อนเปิดใช้งานใน พ.ศ. 2536
ป้ายเขื่อนราษีไศล
เขื่อนราษีไศล
พื้นที่เขื่อนราษีไศล
ภูมิศาสตร์ > ภูมิอากาศ

ลักษณะภูมิอากาศโดยทั่วไปของจังหวัดศรีสะเกษ มีอากาศร้อนจัดในฤดูร้อนและค่อนข้างหนาวจัดในฤดูหนาว ส่วนฤดูฝนจะมีฝนตกหนักในเดือนกันยายน โดยมักจะตกหนักในพื้นที่ตอนกลางและตอนใต้ของจังหวัด ส่วนพื้นที่ทางตอนเหนือของจังหวัดจะมีปริมารฝนตกน้อย และไม่ค่อยสม่ำเสมอ โดยเฉลี่ยแล้วในปีหนึ่ง ๆ จะมีฝนตก 100 วัน ปริมาณฝนเฉลี่ย 1,200–1,400 มิลลิเมตรต่อปี อุณหภูมิต่ำสุดประมาณ 10 องศาเซลเซียส สูงสุดประมาณ 40 องศาเซลเซียส เฉลี่ยประมาณ 26-28 องศาเซลเซียส
ความชื้นสัมพัทธ์เฉลี่ยร้อยละ 66–73 ในเดือนกุมภาพันธ์มีปริมาณความชื้นสัมพัทธ์ร้อยละ 62.24 และปริมาณความชื้นสัมพัทธ์จะเพิ่มขึ้นในเดือนพฤษภาคมเป็นร้อยละ 71.95 ปริมาณความชื้นสัมพัทธ์เพิ่มขึ้นอย่างต่อเนื่องจนถึงเดือนสิงหาคม ซึ่งปริมาณความชื้นสัมพัทธ์สูงสุดวัดได้ในเดือนสิงหาคมที่ร้อยละ 78.16 เนื่องจากเข้าสู่ฤดูฝน หลังจากนั้นปริมาณความชื้นสัมพัทธ์จะลดลงช่วงสิ้นสุดฤดูฝนในเดือนตุลาคมถึงธันวาคม โดยมีปริมาณความชื้นสัมพัทธ์ร้อยละ 73.80, 68.67 และ 66.45 ตามลำดับ เนื่องจากเป็นช่วงเข้าสู่ฤดูหนาว
ค่าศักย์การคายระเหยน้ำในจังหวัดศรีสะเกษจะแปรผันไปตามฤดูกาล กล่าวคือในเดือนมกราคม มีค่าศักย์การคายระเหยน้ำ 117.89 มิลลิเมตร ค่าศักย์การคายระเหยน้ำจะเพิ่มขึ้นอย่างรวดเร็วเมื่อเข้าสู่ฤดูร้อน ในเดือนมีนาคมมีค่าศักย์การคายระเหยน้ำอยู่ที่ 146.30 มิลลิเมตร ซึ่งเป็นค่าสูงสุด และในเดือนเมษายนมีค่าศักย์การคายระเหยน้ำอยู่ที่ 142.23 มิลลิเมตร หลังจากนั้นค่าศักย์การคายระเหยน้ำได้ลดต่ำลงในเดือนพฤษภาคมเนื่องจากเข้าสู่ฤดูฝน โดยมีค่า 122.65 มิลลิเมตร ค่าศักย์การระเหยน้ำต่ำสุดอยู่ในเดือนกันยายนซึ่งมีค่า 85.93 มิลลิเมตร จากนั้นค่าจะเพิ่มปริมาณขึ้นเมื่อสิ้นสุดฤดูฝนในเดือนตุลาคมถึงธันวาคม
ภูมิศาสตร์ > ความหลากหลายทางชีวภาพ

พื้นที่ตอนใต้ของจังหวัดในเขต อำเภอภูสิงห์ อำเภอขุนหาญ และ อำเภอกันทรลักษ์ อันเป็นแนวเทือกเขาพนมดงรัก ตามแนวชายแดนไทย–กัมพูชา เป็นอาณาบริเวณที่มีป่าไม้อุดมสมบูรณ์และมีธรรมชาติอันเป็นระบบนิเวศที่เหมาะสมต่อการอยู่อาศัยของสัตว์ป่าหลายชนิด สัตว์ป่าจำนวนมากในพื้นที่นี้จัดเป็นสัตว์ป่าหายากที่ใกล้สูญพันธุ์ เช่น กูปรี หรือโคไพร หรือวัวป่า ซึ่งมีรายงานว่ามีปริมาณหลงเหลืออยู่น้อยมาก ด้วยเหตุนี้ ทางราชการจึงได้ประกาศจัดตั้งเขตรักษาพันธุ์สัตว์ป่าในพื้นที่จังหวัดศรีสะเกษและพื้นที่รอยต่อกับจังหวัดใกล้เคียง (สุรินทร์-อุบลราชธานี) ได้แก่ เขตรักษาพันธุ์สัตว์ป่าห้วยศาลา เขตรักษาพันธุ์สัตว์ป่าพนมดงรัก เขตรักษาพันธุ์สัตว์ป่าห้วยทับทัน-ห้วยสำราญ และเขตรักษาพันธุ์สัตว์ป่ายอดโดม
ภูมิศาสตร์ > ป่าไม้และพื้นที่อนุรักษ์

ลักษณะป่าไม้ของจังหวัดศรีสะเกษ ส่วนใหญ่เป็นป่าโปร่ง ประกอบด้วยป่ายาง ไม้เต็ง ไม้ประดู่ ไม้แดง ไม้กระบาก และไม้เบญจพรรณ จังหวัดศรีสะเกษมีพื้นที่ป่าไม้แยกเป็นป่าอนุรักษ์ (3 แห่ง 472,075 ไร่) ป่าสงวน (4 ป่า 92,042 ไร่) ป่าชุมชน (อยู่ในเขตป่าสงวน 25,621 ไร่, ป่าไม้ 1,845 ไร่, ป่าสาธารณประโยชน์ 7,094 ไร่) ป่าเศรษฐกิจ (Zone E: 825,246 ไร่) พื้นที่ป่าไม้ที่สมบูรณ์ร้อยละ 11.67 ของพื้นที่จังหวัดศรีสะเกษ
ภูมิศาสตร์ > แร่ธาตุและทรัพยากรธรณี

โครงสร้างทางธรณีวิทยา ตลอดจนลักษณะทางธรณีสัณฐานและปฐพีสัณฐาน พบว่าในเขตพื้นที่สูงทางตอนใต้ของจังหวัดได้แก่แนวพรมแดนไทย–กัมพูชา บริเวณอำเภอกันทรลักษ์และอำเภอขุนหาญ เป็นแหล่งกำเนิดแร่ธาตุอันเป็นทรัพยากรธรณีที่มีศักยภาพเชิงอุตสาหกรรมและเศรษฐกิจหลายชนิด ผลการสำรวจทางธรณีวิทยาพบว่าในพื้นที่อำเภอดังกล่าวของจังหวัดศรีสะเกษเป็นแหล่งแร่ธาตุและทรัพยากรธรณีชนิดต่าง ๆ ที่สำคัญ ประกอบด้วยหินอุตสาหกรรมชนิดหินปูนเพื่อการก่อสร้าง และรัตนชาติที่สำคัญได้แก่ พลอยสีแดงหรือสีดอกตะแบก โกเมน แซฟไฟร์ ทับทิม และเพทาย ตลอดจนพลอยอื่น ๆ เช่น พลอยน้ำค้างและโอลิวีน แหล่งแร่พลอยที่สำคัญได้แก่พื้นที่บ้านด่าน อำเภอกันทรลักษ์ และพื้นที่เชิงเขาพนมดงรักในเขตอำเภอขุนหาญ ซึ่งเป็นแหล่งแร่รัตนชาติขนาดใหญ่ที่กรมทรัพยากรธรณียังไม่ได้เปิดสัมปทานให้มีการดำเนินการพัฒนาเชิงเศรษฐกิจ
ส่วนพื้นที่ทางตอนเหนือของจังหวัด เป็นแหล่งทรายและกรวดแม่น้ำเพื่ออุตสาหกรรมการก่อสร้างในจังหวัดศรีสะเกษและจังหวัดใกล้เคียง โดยแหล่งผลิตที่สำคัญได้แก่พื้นที่ฝั่งแม่น้ำมูลในหลายอำเภอ เช่น อำเภอศิลาลาด อำเภอราษีไศล อำเภอเมืองศรีสะเกษ อำเภอยางชุมน้อย และอำเภอกันทรารมย์ นอกจากนั้น พื้นที่ทางตอนเหนือยังเป็นแหล่งแร่เกลือหินและโพแทซ ซึ่งมีปริมาณสำรองเพียงพอและมีศักยภาพเชิงเศรษฐกิจ แร่ดังกล่าวพบมากในเขตอำเภอศิลาลาด อำเภอราษีไศล อำเภอยางชุมน้อย และบางส่วนของอำเภอบึงบูรพ์ อำเภอเมืองศรีสะเกษ และอำเภอกันทรารมย์
นอกเหนือจากแร่ข้างต้นแล้ว หลายพื้นที่ของจังหวัดศรีสะเกษ ทั้งตอนเหนือ ตอนกลางและตอนใต้ ยังเป็นแหล่งแร่ศิลาแลงหรือดินแลงและแร่ดินเหนียว ซึ่งมีปริมาณสำรองและศักยภาพเหมาะสมสำหรับอุตสาหกรรมก่อสร้างรวมทั้งอุตสาหกรรมประเภทอื่น ๆ เช่น อุตสาหกรรมอิฐและดินเผา แหล่งแร่ที่สำคัญครอบคลุมพื้นที่อำเภอโพธิ์ศรีสุวรรณ อำเภอบึงบูรพ์ อำเภอน้ำเกลี้ยง อำเภอศรีรัตนะ อำเภอขุนหาญ และอำเภอกันทรลักษ์
การเมืองการปกครอง > การปกครองส่วนภูมิภาค

จังหวัดศรีสะเกษแบ่งการปกครองเป็น 2,557 หมู่บ้าน 206 ตำบล 22 อำเภอ ได้แก่
| 0 | 1 | 2 |
| --- | --- | --- |
|  อำเภอเมืองศรีสะเกษ  อำเภอยางชุมน้อย  อำเภอกันทรารมย์  อำเภอกันทรลักษ์  อำเภอขุขันธ์  อำเภอไพรบึง  อำเภอปรางค์กู่  อำเภอขุนหาญ  อำเภอราษีไศล  อำเภออุทุมพรพิสัย  อำเภอบึงบูรพ์ |   อำเภอห้วยทับทัน  อำเภอโนนคูณ  อำเภอศรีรัตนะ  อำเภอน้ำเกลี้ยง  อำเภอวังหิน  อำเภอภูสิงห์  อำเภอเมืองจันทร์  อำเภอเบญจลักษ์  อำเภอพยุห์  อำเภอโพธิ์ศรีสุวรรณ  อำเภอศิลาลาด  |  |
การเมืองการปกครอง > การปกครองส่วนท้องถิ่น

ประกอบด้วยองค์การบริหารส่วนจังหวัด 1 แห่ง เทศบาลเมือง 2 แห่ง เทศบาลตำบล 34 แห่ง และองค์การบริหารส่วนตำบล 192 แห่ง
| 0 | 1 | 2 | 3 |
| --- | --- | --- | --- |
|  อำเภอเมืองศรีสะเกษ เทศบาลเมืองศรีสะเกษ  เทศบาลตำบลน้ำคำ อำเภอกันทรลักษ์ เทศบาลเมืองกันทรลักษ์  เทศบาลตำบลสวนกล้วย  เทศบาลตำบลหนองหญ้าลาด อำเภอยางชุมน้อย เทศบาลตำบลยางชุมน้อย อำเภอกันทรารมย์ เทศบาลตำบลกันทรารมย์ อำเภอไพรบึง เทศบาลตำบลไพรบึง  เทศบาลตำบลสำโรงพลัน |  อำเภอปรางค์กู่ เทศบาลตำบลปรางค์กู่ อำเภอขุนหาญ เทศบาลตำบลขุนหาญ  เทศบาลตำบลโนนสูง  เทศบาลตำบลสิ  เทศบาลตำบลกันทรอม  เทศบาลตำบลกระหวัน  เทศบาลตำบลโพธิ์กระสัง อำเภออุทุมพรพิสัย เทศบาลตำบลกำแพง  เทศบาลตำบลสระกำแพงใหญ่  เทศบาลตำบลโคกจาน  เทศบาลตำบลอุทุมพรพิสัย  เทศบาลตำบลแต้ |  อำเภอบึงบูรพ์ เทศบาลตำบลบึงบูรพ์ อำเภอห้วยทับทัน เทศบาลตำบลห้วยทับทัน  เทศบาลตำบลจานแสนไชย อำเภอศรีรัตนะ เทศบาลตำบลศรีรัตนะ อำเภอขุขันธ์ เทศบาลตำบลเมืองขุขันธ์  เทศบาลตำบลศรีสะอาด อำเภอราษีไศล เทศบาลตำบลเมืองคง  เทศบาลตำบลส้มป่อย  เทศบาลตำบลบัวหุ่ง |  อำเภอวังหิน เทศบาลตำบลบุสูง  เทศบาลตำบลวังหิน อำเภอพยุห์ เทศบาลตำบลพยุห์ อำเภอเมืองจันทร์ เทศบาลตำบลเมืองจันทร์   เทศบาลตำบลหนองใหญ่ อำเภอโพธิ์ศรีสุวรรณ เทศบาลตำบลผือใหญ่  เทศบาลตำบลโดด |
พื้นที่เทศบาลเมืองศรีสะเกษ
โรงแรมในเทศบาลเมืองศรีสะเกษ
ประชากร > การศึกษา

บทความหลัก: รายชื่อโรงเรียนในจังหวัดศรีสะเกษ
จังหวัดศรีสะเกษ มีสถานศึกษาจำนวนทั้งสิ้น 1,032 แห่ง แบ่งเป็นสถานศึกษาในสังกัดกระทรวงศึกษาธิการ จำนวน 970 แห่ง (พื้นฐาน 914 แห่ง เอกชน 28 แห่ง อาชีวศึกษา 6 แห่ง และนอกระบบ 22 แห่ง) และสถานศึกษานอกสังกัดกระทรวงศึกษาธิการ จำนวน 55 แห่ง (อว. 2 แห่ง สธ. 1 แห่ง อปท. 39 แห่ง ตชด. 1 แห่ง พศ. 10 แห่ง และมกช. 2 แห่ง)
เศรษฐกิจ

โครงสร้างหลักทางเศรษฐกิจของจังหวัดศรีสะเกษ 3 อันดับแรกขึ้นอยู่กับภาคการเกษตร ภาคการขายส่งขายปลีก และภาคการศึกษา โดยใน พ.ศ. 2553 มีสัดส่วนต่อผลิตภัณฑ์มวลรวม (GPP) เป็น 12,622 ล้านบาท, 12,525 ล้านบาท และ 8,731 ล้านบาท ตามลำดับ ผลิตภัณฑ์มวลรวมทั้งสิ้นเพิ่มขึ้นเป็น 55,643 ล้านบาท ประชากรมีรายได้เฉลี่ยเพิ่มขึ้นเป็น 36,142 บาทต่อคนต่อปี
เศรษฐกิจ > ภาพรวม

ภาวะเศรษฐกิจของจังหวัดศรีสะเกษมีการขยายตัวอย่างต่อเนื่อง เนื่องจากประชากรส่วนใหญ่ประกอบอาชีพด้านการเกษตรกรรม สภาพเศรษฐกิจส่วนใหญ่จึงขึ้นอยู่กับปริมาณและระดับราคาของพืชผลทางการเกษตรในแต่ละปี อย่างไรก็ตาม ตั้งแต่ปี 2546 เป็นต้นมาภาคการเกษตรมีผลผลิตออกสู่ตลาดเพิ่มมากขึ้น โดยเฉพาะผลไม้เริ่มมีผลผลิตออกสู่ท้องตลาดด้วยราคาผลผลิตพืชเศรษฐกิจหลักปรับตัวลดลง ขณะที่ด้านการผลิตภาคอุตสาหกรรมขยายตัวเพิ่มขึ้นเช่นกัน ด้านการใช้จ่ายเพื่อการบริโภคของประชาชนขยายตัวเล็กน้อยตามมาตรการกระตุ้นเศรษฐกิจของรัฐบาล การลงทุนภาคเอกชนหดตัว เนื่องจากปัญหาความขัดแย้งทางการเมือง ส่งผลกระทบต่อความเชื่อมั่นของนักลงทุน ด้านการลงทุนภาคอุตสาหกรรม มีจำนวนโรงงานอุตสาหกรรม 423 โรงงาน ทุนจดทะเบียนจำนวน 3,294.687 ล้านบาท
ผลิตภัณฑ์ชุมชนและท้องถิ่น (OTOP) จังหวัดศรีสะเกษมีรายได้จากการจำหน่ายสินค้า OTOP ปีละประมาณ 1,356.798 ล้านบาท ในด้านภาคการค้าชายแดน จังหวัดศรีสะเกษมีอาณาเขตติดต่อกับประเทศกัมพูชา และจุดผ่านแดนถาวรช่องสะงำอำเภอภูสิงห์ จังหวัดศรีสะเกษ ซึ่งเป็นจุดผ่านแดนถาวรที่เป็นเส้นทางสำคัญในการท่องเที่ยว การค้า การลงทุน ทั้งนี้ สถานการณ์การค้าชายแดนบริเวณจุดผ่านแดนถาวรช่องสะงำ นับตั้งแต่ปี 2544 เป็นต้นมา จนถึงปัจจุบัน มีมูลค่าการค้าในแต่ละปีเพิ่มสูงมาก โดยในปี 2544 มีมูลค่ารวม 48.107 ล้านบาท และในปี พ.ศ. 2552 มีมูลค่ารวม 1,090.681 ล้านบาท (มูลค่าการส่งออก 905.638 ล้านบาท มูลค่าการนำเข้า 185.044 ล้านบาท)
เศรษฐกิจ > การขนส่ง

จากกรุงเทพมหานครสามารถเดินทางไปยังจังหวัดศรีสะเกษได้ดังนี้
รถยนต์ กรุงเทพมหานคร-ศรีสะเกษ ใช้เส้นทางถนนพหลโยธิน ถึงทางแยกที่อำเภอเมืองสระบุรี แล้วไปตามถนนมิตรภาพจนถึงจังหวัดนครราชสีมา แยกทางขวาเข้าทางหลวงแผ่นดินหมายเลข 226 ผ่านจังหวัดบุรีรัมย์และสุรินทร์ จนถึงศรีสะเกษ รวมระยะทาง 571 กิโลเมตร
รถไฟ สามารถเดินทางโดยรถไฟสายตะวันออกเฉียงเหนือมาลงที่สถานีศรีสะเกษ ระยะทาง 515.09 กิโลเมตร
รถโดยสารประจำทาง สามารถเดินทางจากสถานีขนส่งผู้โดยสารกรุงเทพฯ สายตะวันออกเฉียงเหนือ มาลงที่สถานีขนส่งผู้โดยสารจังหวัดศรีสะเกษได้โดยตรง(กำลังสร้างสถานีขนส่งผู้โดยสารแห่งที่2)
เครื่องบิน สามารถเดินทางโดยสายการบินภายในประเทศมายังท่าอากาศยานอุบลราชธานีและเดินทางต่อมายังจังหวัดศรีสะเกษด้วยระยะทางอีกประมาณ 70 กิโลเมตร
วัฒนธรรม > เทศกาลและงานประเพณี

ในช่วงเดือนมีนาคมของแต่ละปี ดอกลำดวนซึ่งเป็นพันธุ์ไม้มงคลพระราชทานและเป็นต้นไม้/ดอกไม้ประจำจังหวัดศรีสะเกษ มีขึ้นอยู่ตามธรรมชาติโดยทั่วไปโดยเฉพาะในสวนสมเด็จพระศรีนครินทร์ศรีสะเกษ อันเป็นสวนสมเด็จพระศรีนครินทร์แห่งแรกของประเทศไทย ที่มีต้นลำดวนมากกว่า 50,000 ต้น ได้ออกดอกบานสะพรั่ง ส่งกลิ่นหอมอบอวลไปทั่วทั้งเมือง
จังหวัดศรีสะเกษได้ร่วมกับมูลนิธิสวนสมเด็จพระศรีนครินทร์ การท่องเที่ยวแห่งประเทศไทย องค์กรปกครองส่วนท้องถิ่น ภาคเอกชน และส่วนราชการทุกหน่วยงานภายในจังหวัดศรีสะเกษ กำหนดจัดงาน เทศกาลดอกลำดวนบาน สืบสานประเพณีสี่เผ่าไทศรีสะเกษ ขึ้น ณ บริเวณสวนสมเด็จพระศรีนครินทร์ศรีสะเกษ ในช่วงเดือนมีนาคม ของทุกปี
ความโดดเด่นของเทศกาลคือการแสดงประกอบแสง สี เสียง ชุด ศรีพฤทเธศวร ซึ่งเป็นการแสดงที่ย้อนยุคบอกเล่าตำนานของการสร้างเมืองศรีสะเกษ หรือ เมืองศรีนครลำดวน ในอดีต นับเป็นการแสดงละครกลางแจ้งรายการหนึ่งของประเทศไทย  ประกอบด้วยนักแสดงจำนวนกว่า 1,000 คน และชุดการแสดงหลายรายการ โดยเฉพาะ ระบำศรีพฤทเธศวร ซึ่งเป็นการแสดงนาฏยศิลป์ที่ได้รับการออกแบบโดยกรมศิลปากร นอกจากนั้น ยังมีการแสดงดนตรี การฟ้อนรำ และศิลปะพื้นบ้านของชน 4 เผ่าไทยศรีสะเกษ ได้แก่ ลาว กูย เยอ และ เขมร ซึ่งเป็นกลุ่มชาติพันธุ์ดั้งเดิมที่ต้งถิ่นฐานอยู่ในพื้นที่จังหวัดศรีสะเกษ  และระหว่างชมการแสดงนักท่องเที่ยวจะได้สัมผัสกับรสชาติอาหารพื้นเมืองในบรรยากาศการรับประทานอาหารแบบ พาข้าวแลง หรือการรับประทานอาหารมื้อค่ำ ท่ามกลางกลิ่นของดอกลำดวน
จังหวัดศรีสะเกษ ถือเป็นแผ่นดินทองแห่งอีสานใต้ เนื่องจากมีสภาพดินที่อุดมสมบูรณ์ โดยเฉพาะเขตที่ราบลุ่มน้ำมูลและเขตที่ราบลุ่มตอนกลางของจังหวัดในบริเวณที่เรียกว่า ดงภูดินแดง ที่มีลักษณะดินป็นดินร่วนปนทราย สีแดง(จึงเรียกว่า ดงดินแดง หรือ ภูดินแดง ) มีความอุดมสมบูรณ์สูง สามารถปลูกพืชเศรษฐกิจสำคัญได้ ภูดินแดงเป็นภูเขาไฟเก่าที่มีพื้นที่กว้างขวาง อยู่ลึกเข้ามาจากแนวเทือกเขาพนมดงรัก ชายเขตแดนไทยกับกัมพูชา เป็นรอยต่อของอำเภอเบญจลักษณ์ อำเภอน้ำเกลี้ยง อำเภอศรีรัตนะ อำเภอขุนหาญและอำเภอกันทรลักษณ์ เขตนี้จึงเป็นย่านที่ปลูกพืชสวนสำคัญ ได้ผลดี เช่น เงาะ ทุเรียน มังคุด ลองกอง มะยงชิด สะตอ ยางพารา ลำไย ลิ้นจี่ มะปรางหวาน กระท้อน ส้มโอ มะม่วง โดยเฉพาะการผลิตเงาะและทุเรียน  จังหวัดศรีสะเกษถือเป็นแห่งผลิตแห่งแรก และเป็นแหล่งใหญ่ที่สุดในภาคตะวันออกเฉียงเหนือ โดยมีพื้นที่ปลูกกว่า 7,000 ไร่ เงาะที่ผลิตเป็นพันธุ์เงาะโรงเรียน ส่วนทุเรียนเป็นพันธุ์หมอนทอง พันธุ์ชะนี จึงเป็นแหล่งพืชสวนและผลไม้อันเป็นผลิตผลทางการเกษตรเพื่อการส่งออกแหล่งใหญ่ที่สำคัญแห่งหนึ่งของประเทศไทย นอกจากนั้น ยังมีพืชผลอื่น ๆ ที่ออกผลตลอดทั้งปี
ดังนั้น ในเดือนมิถุนายนของทุกปี จังหวัดศรีสะเกษจึงกำหนดเป็นช่วงเทศกาล เงาะ ทุเรียน และของดีศรีสะเกษ เพื่อส่งเสริมการท่องเที่ยวเชิงเกษตรและการท่องเที่ยวเชิงนิเวศของจังหวัด รวมทั้งการเผยแพร่ชื่อเสียงของผลไม้และพืชผลทางการเกษตรจากศรีสะเกษ มีขบวนรถบุปผาชาติประดับด้วยผลไม้ กิจกรรมคาราวานการท่องเที่ยวชมสวนและชิมผลไม้ไปตามสวนในพื้นที่เพาะปลูกสำคัญ เช่น ในเขตอำเภอกันทรลักษ์และอำเภอขุนหาญ รวมทั้งการจำหน่ายผลไม้และพืชผลทางการเกษตรคุณภาพดี
จัดขึ้นในวันอาทิตย์ สัปดาห์ที่ 3  ของเดือนสิงหาคมทุกปี บนเส้นทางขึ้นสู่ผามออีแดง เขตอุทยานแห่งชาติเขาพระวิหาร ระหว่างหมู่บ้านภูมิซรอล–ผามออีแดง เนื่องจากเป็นเส้นทางขึ้นเขาสู่ชายแดนที่ต้องวิ่งฝ่าสายหมอกในช่วงปลายฤดูฝน จึงนับเป็นเส้นทางและรายการที่ท้าทาย เป็นสนามประลองกำลังที่นักกีฬาวิ่งมาราธอนจากทั่วประเทศให้ความสนใจมากที่สุดอีกรายการหนึ่ง
บุคคลที่มีชื่อเสียง > บุคคลในประวัติศาสตร์

พระยาไกรภักดีศรีนครลำดวน (ตากะจะ) เจ้าเมืองขุขันธ์ท่านเเรก
พระยารัตนวงษา (อุ่น) เจ้าเมืองศรีสะเกษท่านเเรก
บุคคลที่มีชื่อเสียง > พระภิกษุสงฆ์

พระมงคลวุฒ (เครื่อง สุภทฺโท)
พระญาณวิเศษ (สุพรรณ กนโก)
พระครูสุชัยวรธรรม (วีระชัย วรธมฺโม)
พระปัญญาวชิรโมลี (นพพร ธีรปญฺโญ)
พระเมธีวัชรบัณฑิต (หรรษา ธมฺมหาโส)
พระราชญาณโสภณ (จรัส เขมจารี)
บุคคลที่มีชื่อเสียง > ข้าราชการ,นักการเมือง

สุริยะใส กตะศิลา  นักการเมือง
ประสิทธิ์ ไชยศรีษะ นักการเมือง
บุคคลที่มีชื่อเสียง > นักร้อง,นักแสดง,เน็ตไอดอล

นกน้อย อุไรพร
เพชรรัตน์ สีแก้ว
ยิ่งยง ยอดบัวงาม
ส้ม สุดา ศรีลำดวน
เสถียร ทำมือ
ฉันทนา กิติยพันธ์
อุ๋งอิ๋ง เพชรบ้านแพง (รัตนาภรณ์ หอมหวล)
เม้ก อภิสิทธิ์
บิ๊กวัน กันทรลักษ์
จีเหลิน สายหมอบ (เจ้าของเพลง บักจีเหลิน)
ชมพู่ กรกนก (The Voice Thailand)
บุคคลที่มีชื่อเสียง > นักกีฬา

ศรีสะเกษ ศ.รุ่งวิสัย
ศุภณัฏฐ์ เหมือนตา
สุภโชค สารชาติ
บุคคลที่มีชื่อเสียง > ศิลปินแห่งชาติ,บุคคลทางศิลปะวัฒนธรรม

พยอม สีนะวัฒน์
เตรียม ชาชุมพร
ดูเพิ่ม

จังหวัดขุขันธ์
รายชื่อวัดในจังหวัดศรีสะเกษ
รายชื่อโรงเรียนในจังหวัดศรีสะเกษ
รายชื่อห้างสรรพสินค้าในจังหวัดศรีสะเกษ
สโมสรฟุตบอลศรีสะเกษ ยูไนเต็ด
ฝากใจไปถึงเธอ

| --- | --- |
ฝากใจไปถึงเธอ
หน้าปกหนังสือการ์ตูนเล่มแรก
君に届け
ชื่อภาษาอังกฤษ: From Me to You
แนว: โรแมนติก,คอมเมดี้
มังงะ
เขียนโดย: คารุโฮะ ชิอินะ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: Margaret Comics
นิตยสาร: Bessatsu Margaret
กลุ่มเป้าหมาย: โชโจะ
ตีพิมพ์ตั้งแต่: 13 ธันวาคม พ.ศ. 2548 – 13 พฤศจิกายน พ.ศ. 2560
จำนวนเล่ม: 30
ไลต์โนเวล
เขียนโดย: Kanae Shimokawa
สำนักพิมพ์: ชูเอชะ
ในเครือ: Cobalt
กลุ่มเป้าหมาย: หญิง
ตีพิมพ์ตั้งแต่: 1 สิงหาคม พ.ศ. 2550 – 25 ธันวาคม พ.ศ. 2558
จำนวนเล่ม: 16
ไลต์โนเวล
Kimi ni Todoke: Ashita ni Nareba
เขียนโดย: คารุโฮะ ชิอินะ
สำนักพิมพ์: ชูเอชะ
นิตยสาร: Bessatsu Margaret
กลุ่มเป้าหมาย: โชโจะ
ตีพิมพ์: 11 กันยายน พ.ศ. 2552
อนิเมะโทรทัศน์
กำกับโดย: ฮิโระ คาบุรากิ (S1–2) เคนอิจิ มัตสึซาวะ (S3)
อำนวยการสร้างโดย: โทชิโอะ นากาทานิ ฮิโรยูกิ โอกิโนะ มานาบุ ทามูระ จอร์จ วาดะ
เขียนบทโดย: โทโมโกะ คนปารุ
ดนตรีโดย: S.E.N.S.
สตูดิโอ: Production I.G
ถือสิทธิ์โดย:   อเมริกาเหนือ NIS America  เน็ตฟลิกซ์ (สิทธิ์ในการสตรีม) 
เครือข่าย: นิปปงทีวี (S1–2) เน็ตฟลิกซ์ (S3)
ฉาย:  6 ตุลาคม พ.ศ. 2552  – ปัจจุบัน
ตอน: 44 (รายชื่อตอน)
ไลต์โนเวล
เขียนโดย: คานาโกะ ชิราอิ
สำนักพิมพ์: ชูเอชะ
ในเครือ: Mirai Bunko
กลุ่มเป้าหมาย: หญิง
ตีพิมพ์ตั้งแต่: 1 มีนาคม พ.ศ. 2554 – 5 มิถุนายน พ.ศ. 2558
จำนวนเล่ม: 13
มังงะ
Kimi ni Todoke: From Me to You: Soulmate
เขียนโดย: คารุโฮะ ชิอินะ
สำนักพิมพ์: ชูเอชะ
นิตยสาร: Bessatsu Margaret
กลุ่มเป้าหมาย: โชโจะ
ตีพิมพ์ตั้งแต่: 13 เมษายน พ.ศ. 2561 – 13 พฤษภาคม พ.ศ. 2565
จำนวนเล่ม: 3
ละครโทรทัศน์
กำกับโดย: Takehiko Shinjō Takeo Kikuchi
เขียนบทโดย: Hayato Miyamoto
สตูดิโอ: TV Tokyo
ถือสิทธิ์โดย: เน็ตฟลิกซ์
ฉาย: 30 มีนาคม พ.ศ. 2566
ตอน: 12
ภาพยนตร์แสดงสด
 Kimi ni Todoke 
 สถานีย่อยการ์ตูนญี่ปุ่น
ฝากใจไปถึงเธอ (ญี่ปุ่น: 君に届け; โรมาจิ: Kimi ni Todoke) เป็นการ์ตูนรักโรแมนติก เขียนโดย คารุโฮะ ชิอินะ ได้รับการตีพิมพ์โดย ชูเอชะ ในนิตยสาร Bessatsu Margaret ตั้งแต่ปี 2548 และรวมเล่มครั้งแรก ในเดือน กันยายน 2553
ในปี 2008 ได้รับรางวัล การ์ตูนญี่ปุ่นแนวโชโจะยอดเยี่ยมประจำปีครั้งที่ 32 ใน Kodansha Manga Award
และยังถูกเสนอชื่อสำหรับ Manga Taishō Award ในปี 2551, คิมิ นิ โทโดเกะ ได้ถูกนำมาฉายทางญี่ปุ่นในเดือน ตุลาคม 2552 โดยมี Production I.G เป็นผู้ผลิต
ภาคสองของอนิเมะได้ประกาศในนิตยสาร Betsuma Magazine และตอนนี้กำลังออกอากาศภายในประเทศญี่ปุ่นเมื่อเดือน มกราคม 2554 และสำหรับภาคคนแสดงได้เปิดตัวในปี 2553 นำแสดงโดย Mikako Tabe และ Haruma Miura
เนื้อเรื่อง

คุโรนุมะ ซาวาโกะ ถูกเรียกว่า ซาดาโกะ จากเพื่อนร่วมห้องของเธอ เนื่องจากความคล้ายคลึงกันกับตัวละครในเรื่องเดอะริงส์ ซึ่งซาวาโกะ ถูกคนรอบข้างหวาดกลัวและเข้าใจผิดมาตลอด เนื่องจาก รูปลักษณ์ภายนอกที่ดูน่ากลัวของเธอ มีข่าวลือว่าซาวาโกะมีพลังสัมผัสวิญญาณแก่กล้าและสามารถสาปแช่งผู้คนได้
จริง ๆ แล้ว รูปลักษณ์ภายในของเธอต่างจากภายนอกมาก เพราะเธอเป็นคนอ่อนหวานและขี้อาย ซ้ำเธอยังต้องการเป็นเพื่อนกับทุก ๆ คน เมื่อเด็กหนุ่มยอดนิยมอย่าง คาเสะฮายะ ได้เข้ามาพูดคุยกับเธออย่างเป็นธรรมชาติ ไม่หวาดกลัวเธอ ทุกสิ่งทุกอย่างของเธอได้เปลี่ยนไป เธอพบว่าเหมือนเธอได้เริ่มต้นชีวิตอยู่ในโลกใหม่ที่สดใส พยายามที่จะผูกมิตรกับผู้คนและพูดคุยกับคนมากขึ้น หลังจากนั้นเธอก็มี คาเสะฮายะ เป็นต้นแบบ เธออยากเป็นเหมือน คาเสะฮายะ ที่พูดคุยกับทุกคนได้อย่างเป็นธรรมชาติและสดใสร่าเริง ในขณะเดียวกันความรักของทั้งสองก็กำลังเพิ่มพูนขึ้นอย่างช้า ๆ
นัดกับนัด

| นัดกับนัด |
| --- | --- |
ประเภท: ซิตคอม
สร้างโดย: เอ็กแซ็กท์-ซีเนริโอ
กำกับโดย: จิรศักดิ์ โย้จิ้ว
แสดงนำ: สุกฤษฎิ์ วิเศษแก้ว อาณัตพล ศิริชุมแสง ซอ จียอน อิสริยะ ภัทรมานพ ธัณย์สิตา สุวัชราธนากิตติ์
ประเทศแหล่งกำเนิด:  ไทย
ภาษาต้นฉบับ: ไทย
จำนวนตอน: 406
การผลิต
ความยาวตอน: 45 นาที
ออกอากาศ
เครือข่าย: โมเดิร์นไนน์ทีวี
ออกอากาศ: 7 มกราคม พ.ศ. 2550 – 30 พฤษภาคม พ.ศ. 2558
นัดกับนัด เป็นละครซิตคอมทางโมเดิร์นไนน์ทีวี ทุกวันอาทิตย์ ออกอากาศเวลา 17.00 น. - 18.00 น. สร้างโดย เอ็กแซ็กท์-ซีเนริโอ กำกับการแสดงโดย จิรศักดิ์ โย้จิ้ว ออกอากาศตอนแรกเมื่อวันที่ 7 มกราคม พ.ศ. 2550 ในชื่อตอน สวัสดีปีใหม่
และตั้งแต่วันที่ 3 มกราคม 2558 เป็นต้นไป เปลี่ยนวัน-เวลาออกอากาศเป็นทุกวันเสาร์ เวลา 18.00 - 19.00 น. โดยออกอากาศแทนละครซิตคอม ลูกพี่ลูกน้อง ของทุกวัน แต่มาออกอากาศช้ากว่าปกติประมาณ 15 นาทีในเวลา 18.15 น. โดยจะออกอากาศหลังจากจบการรับสัญญาณการออกอากาศของ คณะรักษาความสงบแห่งชาติ (คสช.) ให้สื่อวิทยุ สื่อโทรทัศน์และโทรทัศน์ดาวเทียมทุกสถานี ออกอากาศรายการพิเศษ "เดินหน้า ประเทศไทย (Thailand Moves Forward)" พร้อมกันทุกสถานีและให้ใช้สัญญาณของสถานีวิทยุโทรทัศน์กองทัพบกออกอากาศไปจนกว่าจะได้รับคำสั่งเปลี่ยนแปลง)
ซึ่งนัดกับนัด ได้ออกอากาศเป็นครั้งสุดท้าย ในวันที่ 30 พฤษภาคม 2558 ในชื่อตอน Good Bye เพราะนัดกับนัดถึงจุดอิ่มตัวแล้ว โดยให้เหตุผลเดียวกับ บางรักซอย 9
บุคคลผู้สร้าง > ผู้กำกับการแสดง

จิรศักดิ์ โย้จิ้ว
บุคคลผู้สร้าง > ทีมสร้างสรรค์

ถกลเกียรติ วีรวรรณ, จิรศักดิ์ โย้จิ้ว ,  พฤกษ์ เอมะรุจิ , วรรณวิภา งามสามแจ่ม . ตวิษ แสนโภศิก , สกล วงษ์สินธุ์วิเสส
บุคคลผู้สร้าง > ทีมเขียนบท

พฤกษ์ เอมะรุจิ , วรรณวิภา งามสามแจ่ม . ตวิษ แสนโภศิก , สกล วงษ์สินธุ์วิเสส . จิรศักดิ์ โย้จิ้ว , พิมสิรินทร์ พงษ์วาณิชสุข , วริทธิ์ อัมพรรัตน์ , จักรกริช สุพัฒน์ผล
รายชื่อตอน > พ.ศ. 2550 (ปี 1)

| ตอนที่ | วันที่ออกอากาศ | ชื่อตอน | นักแสดงรับเชิญ |
| --- | --- | --- | --- |
| 1 | 14 มกราคม 2550 | สวัสดีปีใหม่ | - |
| 2 | 21 มกราคม 2550 | เรื่องของพ่อ | - |
| 3 | 28 มกราคม 2550 | งาน งาน งาน | - |
| 4 | 4 กุมภาพันธ์ 2550 | โจรโรคจิต | ชมพูนุช ปิยะภาณี |
| 5 | 11 กุมภาพันธ์ 2550 | สู้เพื่อแม่ | - |
| 6 | 25 กุมภาพันธ์ 2550 | ตนเป็นที่พึ่งแห่งตน | - |
| 7 | 4 มีนาคม 2550 | รักหนอรัก | อรินทร์มาศ บุญครองทรัพย์ |
| 8 | 11 มีนาคม 2550 | กางเกงตัวเก่ง | - |
| 9 | 18 มีนาคม 2550 | บ๊าย บาย ยายจ๋า | - |
| 10 | 25 มีนาคม 2550 | เถียงกันทำไม | - |
| 11 | 1 เมษายน 2550 | ทายหอง...ทองหาย | - |
| 12 | 8 เมษายน 2550 | เชื่อใจกันหน่อย | - |
| 13 | 15 เมษายน 2550 | สุขสันต์วันสงกรานต์ | - |
| 14 | 22 เมษายน 2550 | โกยเถอะอา | จงรวย สมจิตนา |
| 15 | 29 เมษายน 2550 | น้ำหวานพราวเสน่ห์ | - |
| 16 | 6 พฤษภาคม 2550 | มะรุมมะตุ้มรุมรักส้มจี๊ด | - |
| 17 | 13 พฤษภาคม 2550 | หญิงลึกลับ | วาสนา สิทธิเวช |
| 18 | 20 พฤษภาคม 2550 | ยายทองสยองกึ๋ย | - |
| 19 | 27 พฤษภาคม 2550 | เราสามคน | อภิษฎา เครือคงคา |
| 20 | 3 มิถุนายน 2550 | หนูเปล่านะ | - |
| 21 | 10 มิถุนายน 2550 | เด็กมีปัญหา | ไปรมา รัชตะ พี ม๊กจ๊ก |
| 22 | 24 มิถุนายน 2550 | จบไม่จบ | เอ๋ เชิญยิ้ม |
| 23 | 1 กรกฎาคม 2550 | โปนจ้น...เย้ยโจรปล้น | - |
| 24 | 8 กรกฎาคม 2550 | พ่อครัวหัวเน่า | - |
| 25 | 15 กรกฎาคม 2550 | วัวลืมตีน | - |
| 26 | 22 กรกฎาคม 2550 | ต้องสู้ถึงจะชนะ...กระมัง | - |
| 27 | 29 กรกฎาคม 2550 | ความลับแตก | พวง แก้วประเสริฐ |
| 28 | 12 สิงหาคม 2550 | วันแม่ | - |
| 29 | 26 สิงหาคม 2550 | รักเล็กๆกับเด็กคนอื่น | ชล วจนานนท์ สมรักษ์ คำสิงห์ |
| 30 | 2 กันยายน 2550 | แฟนเก่า | เด่น ดอกประดู่ |
| 31 | 2 กันยายน 2550 | ทางเลือก | - |
| 32 | 9 กันยายน 2550 | รองเท้าคู่นั้น | มนัสวิน นันทเสน |
| 33 | 16 กันยายน 2550 | รักนะ...เด็กเวร | - |
| 34 | 30 กันยายน 2550 | หนุ่มเจ้าเสน่ห์ | - |
| 35 | 7 ตุลาคม 2550 | ทอม ทอม "Where you go last night" | อภิญญา สกุลเจริญสุข |
| 36 | 14 ตุลาคม 2550 | ปมด้อย ดึก ดำ ดึ๋ย | - |
| 37 | 21 ตุลาคม 2550 | สืบรหัสรักนัดเท่ | โอฬาร กรุณา |
| 38 | 28 ตุลาคม 2550 | ผู้ดี๊ ผู้ดี | มณฑิราภา รัตตะกุญชร |
| 39 | 4 พฤศจิกายน 2550 | ตกลงเราเป็นอะไรกัน | อภิญญา สกุลเจริญสุข |
| 40 | 11 พฤศจิกายน 2550 | เชื่อกันบ้าง | พิมพ์ผกา เสียงสมบุญ ศกุนตลา เทียนไพโรจน์ |
| 41 | 18 พฤศจิกายน 2550 | สวยเลือกได้ | โยกเยก เชิญยิ้ม |
| 42 | 25 พฤศจิกายน 2550 | วันเพ็ญเดือนสิบสอง น้ำนองเต็มตลิ่ง | มณฑิราภา รัตตะกุญชร กัญญา รัตนเพชร์ |
| 43 | 9 ธันวาคม 2550 | พ่อนี้มีบุญคุณอันใหญ่หลวง | ทูน หิรัญทรัพย์ |
| 44 | 30 ธันวาคม 2550 | การ์ดใบนั้น | - |